ప్రకాష్ గున్వంతరావు భర్సకలే

ప్రకాష్ గున్వంతరావు భర్సకలే మహారాష్ట్ర రాష్ట్రానికి చెందిన రాజకీయ నాయకుడు. అతను మహారాష్ట్ర శాసనసభకు ఎనిమిది సార్లు ఎమ్మెల్యేగా ఎన్నికై మంత్రిగా పని చేశాడు. 

రాజకీయ జీవితం
ప్రకాష్ భర్సకలే శివసేన పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1990 శాసనసభ ఎన్నికలలో దర్యాపూర్ శాసనసభ నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. అతను ఆ తరువాత  1995 నుండి 2004 వరకు శివసేన అభ్యర్థిగా ఎమ్మెల్యేగా ఎన్నికై నారాయణ్ రాణేను శివసేన నుంచి బహిష్కరించినందున 2005లో భర్సకలే ఎమ్మెల్యే పదవికి, శివసేన పార్టీకి రాజీనామా చేసి నారాయణ్ రాణేతో కలిసి భారత జాతీయ కాంగ్రెస్‌లో చేరి 2006లో జరిగిన ఉప ఎన్నికలో దర్యాపూర్ నియోజకవర్గం నుండి కాంగ్రెస్ అభ్యర్థిగా గెలిచాడు. 

ప్రకాష్ భర్సకలే ఆ తర్వాత తన నియోజకవర్గం షెడ్యూల్‌ కులానికి రిజర్వ్‌ అయినందున 2009 శాసనసభ ఎన్నికలలో ఆకోట్‌ శాసనసభ నుండి కాంగ్రెస్ టికెట్ ఆశించగా టికెట్ దక్కకపోవడంతో స్వతంత్ర అభ్యర్థిగా పోటీ చేసి ఓడిపోయాడు. అతను ఆ తరువాత 2012లో బీజేపీలో చేరి 2014, 2019 & 2024 శాసనసభ ఎన్నికలలో అకోట్ నియోజకవర్గం నుండి వరుసగా ఎమ్మెల్యేగా ఎన్నికయ్యాడు. 

ప్రకాష్ భర్సకలే 1991లో అమరావతి లోక్‌సభ ఎన్నికలలో భారత మాజీ రాష్ట్రపతి ప్రతిభా పాటిల్‌పై పోటీ చేసి ఓడిపోయాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2019 మహారాష్ట్ర శాసనసభ్యులు
వర్గం:2024 మహారాష్ట్ర శాసనసభ్యులు
వర్గం:భారతీయ జనతా పార్టీ రాజకీయ నాయకులు